钦定古今图书集成/明伦汇编/氏族典/第097卷 > 《廖用贤尚友录》 > 苻洛
## 钦定古今图书集成/明伦汇编/氏族典/第097卷 > 《廖用贤尚友录》 > 苻洛

按《前秦录》：“洛，坚之从弟也。为安北将军、幽州刺史，封
行唐公，以北讨大都督帅幽、冀兵十万击代有功，加
征北将军。洛勇而多力，坚深忌之，故常为边牧。自以
有灭代之功，求开府仪同三司不得，由是怨愤。后坚
以洛为使持节、都督益宁西南裔诸军事、征南大将
军、益州牧。洛治中平规劝洛举兵，于是自称大都督”、
大将军、秦王，以平规为谋主，帅众七万发和龙坚遣
左将军窦冲及吕光帅步骑四万讨之，徙洛于西海，
后为梁熙所杀。